Direcția Evaluare Impact și Controlul Poluării

Nr. DEICP/129725/ 16. 11.2021

**Referat de aprobare**

În vederea soluționării aspectelor incluse în acțiunea de constatare a neîndeplinirii obligațiilor de stat membru UE (infringement) declanșate de Comisia Europeană împotriva României, Ministerul Mediului, Apelor și Pădurilor a promovat Ordinul MMAP nr. 1946/26.10.2021 pentru aprobarea Metodologiei de aplicare a evaluării de mediu pentru amenajamente silvice și Ordinul MMAP nr. 1947/26.10.2021 privind modalitatea de revizuire a amenajamentelor silvice care se suprapun parțial sau total peste arii naturale protejate de interes comunitar.

Elaborarea și avizarea amenajamentelor silvice precum și implementarea cerințelor actelor normative menționate anterior trebuie să aiba loc în termenele asumate de România. De asemenea sunt necesare măsuri care să contribuie la reducerea poverii administrative pentru titularii amenajamentelor silvice, reprezentați atât de persoane juridice (ocoale silvice de stat sau de regim) cât și de persoane fizice care au în proprietate fond forestier.

În vederea punerii în aplicare a prevederilor Ordinului MMAP nr. 1947/26.10.2021 cu poveri administrative reduse pentru titularii amenajamentelor silvice și luând în considerare cele de mai sus, precum și faptul că amenajamentele silvice au făcut obiectul derularii unei proceduri de evaluare de mediu in conformitate cu HG 1076/2004 se impune ca la revizuirea acestora să nu se perceapă tarife.

În acest sens, a fost completată Secțiunea 1 din Nomenclatorul lucrărilor și serviciilor care se prestează de către autoritățile publice pentru protecția mediului în regim de tarifare și cuantumul tarifelor aferente acestora, aprobat prin Ordinul ministrului mediului și dezvoltării durabile nr. 1.108/2007 privind publicat în Monitorul Oficial al României, Partea I, nr. 629 din 13 septembrie 2007, cu modificările și completările ulterioare.

Având în vedere cele de mai sus, vă rugăm să fiți de acord cu aprobarea prezentului Ordin pentru completarea Secțiunii 1 din Nomenclatorul lucrărilor și serviciilor care se prestează de către autoritățile publice pentru protecția mediului în regim de tarifare și cuantumul tarifelor aferente acestora, aprobat prin Ordinul ministrului mediului și dezvoltării durabile nr. 1108/2007.

.

**Director**

**Dorina MOCANU**